OpenLLM-France/wikimedia huggingface dataset:
# RSKS Treuzkaokazek

Unan eus republikoù diazez an Unaniezh Soviedel oa Republik Sokialour Soviedel Treuzkaokazek (ruseg: Закавказская Советская Федеративная Социалистическая Республика), krouet d'an 12 a viz Meurzh 1922. Ne badas nemet etre 1922 ha 1936.
Bodet e veze er Republik-mañ a-raok ma voe roet ur statud Republik Soviedel Sokialour dezhe, Jorjia, Armenia hag Azerbaidjan.
Tbilisi e oa kêr-benn ar Republik soviedel-mañ, anavezetoc'h d'ar mare-se dindan ar stumm Tiflis.

## Gwelet ivez

* RSS Jorjia
* RSS Armenia
Republikoù an Unaniezh Soviedel :
* RSS Armenia • RSS Azerbaidjan • RSS Bielorusia • RSS Estonia • RSS Jorjia • RSS Kazac'hia • RSS Kirgizia • RSS Latvia • RSS Lituania • RSS Moldavia • RSS Ouzbekistan • RSKS Rusia • RSS Tadjikistan • RSS Turkmenistan • RSS Ukraina
* Republikoù berrbad : RSS Finnek-Kareliek (1940-1956) | RSKS Treuzkaokazek (1922-1936)
# Seán Ó Néill

Seán Mac Cuinn Ó Néill (1529/1530 - 2 a viz Mezheven 1567) a oa ur priñs iwerzhonat, en Ulad. Graet e veze Shane O'Neill anezhañ gant ar Saozon ha lesanvet e veze ivez "Seán an Díomais" ("ar Balc'h").
Klask a reas Seán Ó Néill, e-hed e vuhez, dont da vezañ "Ó Néill Mór", e penn an tiegezh Ó Néill, hag evel-se roue Tír Eoghain ha larkoc'h. Abalamour da se en em gannas a-enep tud all eus an tiegezh Ó Néill, hag a-enep ar Saozon, a glaske en em ziazezañ en Iwerzhon dre lakaat disparti etre ar briñsed iwerzhonat.
A-bep-eil e klaskas ar Saozon ober emglev gantañ da stourm ouzh ar Skosiz staliet en arvor Aontroim, ar c’hlann Mac Domhnaill ; gant Skosiz Aontroim d’ober brezel ouzh Ó Néill ; pe c’hoazh gant an tiegezh Ó Domhnaill d’en em gannañ ouzh Ó Néill. A-bep-eil ivez e klaskas Seán Ó Néill ober emglev gant tud all da vezañ anavezet evel « ri » Ulad.
A-benn ar fin e voe faezhet Seán Ó Néill gant Aodh mac Maghnusa Ó Domhnaill (Hugh O Donnell), en un emgann d’an 8 a viz Mae 1567. Lazhet e voe d’an 2 a viz Mezheven er bloavezh-se war urzh Somhairle Buidhe Mac Domhnaill (Sorley Boy MacDonnell), eus Aontroim. Goude-se e voe kaset e benn da Zulenn, gant ar Saozon, evel prouenn eus e varv.
# Seán Ó Riada

Seán Ó Riada, ganet e Corcaigh d’an 1 a viz Eost 1931 ha marvet e Londrez d'an 3 a viz Here 1971, a oa ur sonaozour ha mestr laz-seniñ iwerzhonat ha marteze a-walc'h an den pouezusañ en azginivelezh sonerezh hengounel e vro er bloavezhioù 1960.

## Oberennoù

* Mise Éire
# Señora

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Señora zo ur ger spagnolek hag a dalv kement hag itron, hag a zo anv meur a dra.

## Relijion

* Señora a vez lavaret eus ar Werc'hez e spagnoleg

## Tud

* Señora K, lesanv roet da Cristina Fernández de Kirchner, prezidantez Arc'hantina

## Oberennoù
### Kanaouennoù

* Señora, kanaouenn spagnolek gant Rocío Jurado,
* e 1985 : Señora, kanaouenn spagnolek gant Rafael Manjarrez en doare ar vallenato, kanet gant Otto Serge, Los Chiches del Vallenato, Roberto Torres, ha re all;
* e 1992 : Señora, kanaouenn spagnolek gant ar salsero puertorikan Tito Rojas;
* e 2002 : Señorita, kanaouenn saoznek gant Justin Timberlake.

### Skinwel

* Señora (1988), telenovela venezuelat,
* Señora (1998), telenovela mec'hikan,

## pennad kar

* Señorita

## Notennoù

* ↑ Ar ganaouenn : .
* ↑ Istor ar ganaouenn :
# Seán Ó Donnabháin

Seán Ó Donnabháin (saozneg : John O'Donovan; Atateemore e Kilcolum, Kontelezh Cill Chainnigh, 25 a viz Gouere 1806 – Dulenn, 10 a viz Kerzu 1861) a oa ur c'helenner war an iwerzhoneg. Studial a reas e Port Láirge.
Dont a reas da vout kelenner war ar yezhoù keltiek e Skol-veur Queen's, e Béal Feirste. E 1848 e voe anavezet e labour war ar yezhoniezh gant Akademiezh roueel Iwerzhon ha roet dezhañ Medalenn Cunningham. A-drugarez da Jacob Grimm e oa bet dilennet evel ezel (dre-lizher) Akademiezh Roueel Prusia e 1856.

## Gwelet ivez

* Eoin MacNeill

## Daveoù

* ↑ Proceedings of the Royal Irish Academy (1836-1869), 4, Royal Irish Academy, 1853, pp. 193–210, <https://archive.org/details/jstor-20520539>
# Sfins

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Sfins (Sphinx e saozneg) zo anv meur a dra:
* ul loen mojennel en Hellaz kozh: Sfins (Hellaz)
* ul loen mojennel en Egipt kozh: Sfins (Egipt)
* ur ouenn kizhier: Sfins (kazh)
* ur spesad balabenned : Sfins (balafenn)

## Lennegezh

* The Sphinx - danevell saozneg gant Edgar Allan Poe
* Le Sphinx des glaces, romant gallek gant Jules Verne (1897)
* Sphinx, romant saoznek gant Robin Cook (1979)

## Filmoù

* La sfinge - film renet gant Roberto Roberti (1919)
* The Sphinx - film renet gant Wilfred Lucas ha Phil Rosendel e 1933

## lec'hioù

* The Sphinx menez-tan e British Columbia
* The Sphinx (Wyoming), menez er Wind River Range, e Wyoming, SUA.
# Señorita

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Señorita zo ur ger spagnolek hag anv meur a ganaouenn

## Yezhoù all

* Fräulein, en alamaneg
* Mademoiselle, en galleg
* Senhorita, e portugaleg

## Kanaouennoù

* Señorita, kanaouenn c'hallek gant ar Gall Christophe (kaner) e 1974,
* Señorita, kanaouenn svedek gant Benny Borg e 1976,
* "Señorita" gant Don Williams e 1987,
* Señorita EP, gant Superdrag e 1999,
* "Señorita" gant Justin Timberlake e 2002,
* Señorita, gant Vasco Rossi e 2005,
* "Señorita" gant Shankar Ehsaan Loy, kanet gant Farhan Akhtar, Hrithik Roshan, Abhay Deol ha María del Mar Fernández er film indian Zindagi Na Milegi Dobara e 2011,
* "Señorita", kanaouenn ar ganerez rouman Inna en albom I Am the Club Rocker e 2011,
* "Señorita" gant Vince Staples, e Summertime '06, e 2015.
* "Senorita", kanaouenn Jin eus The Rest Is History
* "Señorita", kanaouenn Soulja Boy eus The Teen of the South

## Pennadoù kar

* Señora
* Fräulein
# Sfax

Sfax (arabeg: Ṣfāqes ; berbereg: Sifaks) a zo ur gêr eus Tunizia lec'hiet war ribl ar Mor Kreizdouar. Poblet eo gant war-dro 330 000 a dud (2014).
a vo kavet e Wikimedia Commons.
# Sant Briag

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Sant Briag zo anv
* ar sant brezhon anvet Briag
* ar barrez ha kumun anvet Sant-Briag
# Sant Cugat Sesgarrigues

Sant Cugat Sesgarrigues zo ur gumun e proviñs Barcelona e Katalonia.
# Sant Aubert

Sant Aubert, pe Aubert d'Avranches e galleg, ganet en 660 ha marvet war-dro 725, a oa eskob Avranches, e kornôk Normandi Manche), hag a ziazezas abati Menez Mikael ar Mor, en VIII$^{vet}$ kantved. Lidet e vez d'an 10 a viz Gwengolo.

## Mojenn

Ganet e oa nepell diouzh Avranches en un tiegezh uhel en amzer ar roue frank Childebert IV. E 704 e voe anvet da eskob Avranches goude marv an eskob kozh.
Skrivet eo bet e vuhez er Revelatio ecclesiae sancti Michaelis in monte Tumba (pe Revelatio hepmui) e deroù an IX$^{vet}$ kantved gant ur chaloni eus ar manati ha kaoz er skrid eus mojenn sant Aubert hag an aerouant.

## Notennoù

* ↑ Patrice de Plunkett, Les romans du Mont Saint-Michel, Éditions du Rocher, 2011, 318 pajenn
# Sant Avran

E Breizh, Sant Avran, penitiour iwerzhonat, a vez enoret gant ar gatoliked.
# Sant Bleaz

Sant Bleaz zo un anv roet da veur a sant.
* Bleaz Aovergn, prezeger dominikan er XVIvet kantved, lidet d'ar 5 a viz Ebrel
* Bleaz Armorium († 908), manac'h e monastère de Saint-Césaire.
* Bleaz Cesarea (+ 316), lesanvet ar Paotr-Saout, merzher e Kappadokia (3 a viz C'hwevrer, mesket e vez e anv gant Bleaz Sebasteia er C'hornôg.
* Bleaz Sebasteia, eskob ha merzher en Armenia en 316, pedet da bareañ an dud klañv gant ar boan c'houzoug;
* Bleaz Veroli (†?), merzheriet e Veroli gant sant Demetrio, lidet d'an 29 a viz Du
* Bleaz Verona, eskob, lidet d'an 22 a viz Ebrel

## Pennadoù kar

* Saint-Blaise
# Sant Boi de Llobregat

Sant Boi de Llobregat zo ur gumun e proviñs Barcelona e Katalonia.
# Sant Bernez Naoned

Sant Bernez, ganet e Skoubleg ha marvet e 1169 e Naoned, a zo bet eskob Naoned adalek 1147 pe 1148 betek e varv, ha diazezour abati Banaleg-ar-Gevred.

## Notennoù ha daveoù

* ↑ Abbé Travers, Histoire civile, politique et religieuse de la ville et du comté de Nantes, 1836, levrenn gentañ, p.288.
# Sant Bikenig

Sant Bikenig zo ur sant ha n'eus ket anezhañ. Meneget eo e anv en droienn da zeiz sant Bikenig, a zo kement ha lavarout biken.

## Roud

Anv zo eus gouel Sant Bikenig e skridoù Jarl Priel.

## Sent ijinet

Un toullad anvioù sent ijinet zo e yezhoù all :
* en alamaneg : Sankt Nimmerlein ("sant Bikenig") pe Sankt Nimmerleinstag '"deiz sant Bikenig")
* e galleg : Saint-Glinglin
* en italianeg : San Mai ("sant Biken") pe giorno del mai ("Devezh ar viken")
* e nederlandeg : Sint-juttemis
* e portugaleg : São Nunca ("sant Biken")

## Pennad kar

* Sant Diboan
# Sant Boi de Lluçanès

Sant Boi de Lluçanès zo ur gumun e proviñs Barcelona e Katalonia.
# Sant Bernez

Sant Bernez zo anv meur a sant katolik.

## Sent

* Sant Bernez Romans (780-841), pe Bernez Vienne, soudard en arme Karl Veur ; eskob Vienne (en Daofinez, hiziv en Isère (departamant)) ; lidet d'an 22 a viz Genver.
* Sant Bernez Aosta (1020-1081, pe 1086), pe Bernez Menthon, pe Bernardo di Mentone (en italianeg), arc'hdiagon Aosta, an hini a lakaas sevel ospiti ar Grand-Saint-Bernard, sant paeron ar graperien menezioù; lidet d'ar 15 a viz Mezheven.
* Bernardo degli Uberti (c. 1060 – 4 Kerzu 1133), eskob Parma, anvet da sant.
* Bernard de Clairvaux pe Bernard de Fontaine (1090-1153), manac'h gall, abad Clairvaux; lidet d'an 20 a viz Eost.
* Sant Bernez Naoned, marvet e 1169 e Naoned.

## Gwenvidien

* Bernez Pagliara, pe Berardo da Pagliara, pe Berardo di Teramo (1050-1122), manac'h beneadad italian eus Abati Monte Cassino, anvet da eskob Teramo; lidet d'an 19 a viz Kerzu .
* Bernez du Bec, pe Bernard le Vénérable (1131-1149), beneadad norman, trizekvet abad Menez-Mikael ar mor.
* Bernard de Tiron (XIIvet kantved), pe Bernard de Ponthieu, Bernard d'Abbeville, penetiour katolik, a savas manati Tiron ; lidet d'ar 14 a viz Ebrel.
* Bernard le Pénitent (marvet en 1182), manac'h e Saint-Bertin ; lidet d'an 19 a viz Ebrel.
* Bernard de la Tour (marvet en 1258), gwenvidik eus manati ar Chartreuse de Portes, en eskopti Belley, trizekvet jeneral 'Urzh sant Bruno ; lidet d'an 30 a viz Here.
* Bernard Portugal (marvet en 1265), gwenvidig, beleg eus Dominikaned Santarém (Portugal) ; lidet d'an 8 a viz Mae.
* Bernard Toloza (marvet en 1320), dominikan, merzheriet gant an Albijiz; lidet d'an 3 a viz Kerzu.
* Sant Bernard Baden (marvet en 1458), margrav Baden, marvet e Montiscalier e Piemonte ; lidet d'ar 5 a viz Gouhere.
* Bernard Scammaca (marvet en 1486), gwenvidig, ganet e Catana en Sikilia, aet en Urzh an Dominikaned ; lidet d'an 11 a viz Genver.
# Sylla

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Sylla zo un anv (cognomen) latin .
* Sylla, pe Sulla, jeneral ha politikour roman, (138 kent JK, 78 kent JK )
* Cornelia Sylla, Romanez (109 kent JK )
* Faustus Sylla, e vab, (marvet war-dro 46 kent JK )
* Publius Cornelius Sylla, neveu de Sylla (marvet en 45 kent JK )

## Pennadoù kar

* Scilla (Italia)
* Silla
# Sylvanus Olympio

Sylvanus Olympio (6 a viz Gwengolo 1902 - 13 a viz Genver 1963) a oa ur politikour ha prezidant kentañ Togo. Ar c'hentañ eus ar brezidanted afrikan drouklazhet gant sistem ar Françafrique e oa.
Ganet e voe Sylvanus Épiphanio Olympio e Kpando, e lodenn alaman Togo hag a zo e Ghana bremañ. Genedik e oa eus ur familh kenwerzherien binvidik. Studiañ a reas er c'hentañ derez er Gefrifi gatolik alaman hag er skol drevadennel gall, hag en eil derez en ur skol saoznek e Kpando (hag a oa deuet da vezañ an Togo vreizhveurat goude ar Brezel-bed kentañ). Kuitaat a reas Afrika e 1920 evit mont da Londrez lec'h ma tremenas al London Matriculation (kevatal d'ar vachelouriezh) hag e 1926 e voe diplomet en armerzh er London School of Economics hollvrudet. Kenderc'hel a reas goude gant studioù gwir etrebroadel e Dijon e Bro-C'hall hag e Vienna en Aostria. Distreiñ a reas da Afrika ha labourat a reas adalek 1932 evel pennrener an United Africa Company (UAC), un iskevredad eus stroll Unilever en takad gallek.
E 1956 e reas daou dra ar galloud gall e Togo : envel a reas Nicolas Grunitzky da gentañ ministr Togo, ha tennañ a reas e wirioù keodedel da Sylvanus Olympio. D'ar c'houlz-se e oa Togo un tiriad e dalc'h ar Broadoù Unanet ha fiziet e velestradurezh da Vro-C'hall. E 1958 en em gavas Olympio Kentañ Ministr goude ma voe aozet dilennadegoù evit nevesaat Bodadenn Togo. C'hoantoù Olympio a oa mont war-zu an dizalc'hiezh ha derc'hel darempredoù mat gant Bro-C'hall evit bezañ skoazellet a-enep mennozhioù Kwame Nkrumah, prezidant Ghana, hag a oa e soñj stagañ Togo ouzh e vro evit adunaniñ ar bobl Ewe. Goude dizalc'hiezh Togo e voe Prezidant kentañ ar Stad nevez adalek an 9 a viz Ebrel 1961: trec'h e voe war Nicolas Grunitzky en dilennadeg. E-touez prezidanted Stadoù nevez dizalc'h Afrika bet trevadennet gant Bro-C'hall e oa Sylvanus Olympio ur politikour dibar dre na oa na gallgar evel Félix Houphouët-Boigny na gallgas evel Ahmed Sékou Touré.
D'an 13 a viz Genver 1963 e voe lazhet gant ur strollad soudarded e-kerzh un taol-Stad. Emmanuel Bodjollé hag a oa e penn ar strollad-se a voe e penn Togo e-pad daou zevezh a-raok leuskel plas da Nicolas Grunitzky. Luziet e chom marv Olympio : lazhet e vije bet dirak kannati ar Stadoù-Unanet gant Emmanuel Bodjollé pe gant Gnassingbé Eyadéma (hemañ a embannas bout al lazher araok lavarout ar c'hontrol). E 1967 e voe kemeret ar galloud gant Gnassingbé Eyadéma dre un taol-stad a-enep da Nicolas Grunitzky. Gouel broadel Togo eo an 13 a viz Genver.

## Daveennoù

* La CEE ou la France, l’impossible choix de Sylvanus Olympio, président du Togo, gant Guia Migani, er gelaouenn Matériaux pour l'histoire de notre temps, 2005;
* Calendrier des crimes de la France outre-mer, pajennoù 20 ha 21, gant Jacques Morel, Emnbannadurioù L'Esprit frappeur, Pariz, 2001.

## Daveoù ha notennoù

* ↑ "Sylvanus Olympio", abadenn skingomz "Rendez-vous avec X", France Inter, 27 a viz Here 2001.
g • ka • kePrezidanted Togo :
* Sylvanus Olympio · Emmanuel Bodjollé · Nicolas Grunitzky · Kléber Dadjo · Gnassingbé Eyadéma · Faure Gnassingbé · Bonfoh Abass · Faure Gnassingbé
# Sylvain Barou

Sylvain Barou, ganet d'an 21 a viz Gwengolo 1978, a zo ur fleüter breizhat eus ar re vrudetañ. Seniñ a ra ivez ar bansuri, ar binioù-kozh, an duduk, al low whistle hag an uilleann pipes.

## Strolladoù

* Guidewires 2007-
* Dónal Lunny 2011-
* Sylvain Barou Project 2009-
* David Pasquet Group -2005
* Denez Prigent 1999-2005
* Duo Jean-Charles Guichen/Sylvain Barou 2006-
* Olli & The Bollywood Orchestra 2002-
* BarBar (Florian Baron/Sylvain Barou)
* Pasquet/Barou
* Sualtam
* Sylvain Barou Project feat.Smadj 2005-
* Trio David Pasquet/Sylvain Barou/Jean-Charles Guichen -2003
* Trio Sylvain Barou 2009-
* Veillon/Hamon/Barou/Pellen/Genty 2010-

## Pladennoù

* 2011 : Guidewires "II"
* 2010 : Hamon Martin Quintet, "Du silence et du temps"
* 2010 : JB & Gidlas Boclé-Celtic Tales, Crossfields
* 2009 : Guidewires, Live
* 2008 : Olli & The Bollywood Orchestra, Tantra
* 2008 : Seheno, Ka
* 2007 : David Pasquet, Sa difference
* 2007 : Nuit de la Saint Patrick à Bercy
* 2007 : KV Express, Luna
* 2005 : Olli & The Bollywood Orchestra, Kitch’En
* 2005 : David Pasquet Group, Breudeur Ar Stered
* 2005 : Wooden Flute Obsession Vol.1
* 2005 : Chris Dawson & Keltiac, Out on the edge
* 2004 : Guichen, Frères
* 2004 : Aidan Burke, Feel the bow
* 2004 : Helen Flaherty, Oft times I’ve been cheery
* 2004 : Denez Prigent, Sarac’h
* 2003 : Yvan Cassar, L’Odyssée de L’Espèce
* 2003 : Comas
* 2003 : Nolwenn Korbell, N’eo Ket Echu
* 2003 : Beltaine, Irish traditional dance music
* 2003 : Land’s end, Kildroennoù spered
* 2002 : Karma, Liesliw
* 2002 : Sualtam, Irish music
* 2002 : Denez Prigent, Live Holl A Grevret
* 2000 : Denez Prigent, Irvi
* 2000 : Gwazigan, Y’avait du monde
* 2000 : Djal, Nuits blanches
* 2000 : Pigtown, Irish music
* 1999 : Ceol, The last order

## Liammoù diavaez

* Lec'hienn ofisiel Sylvain Barou
* myspace Sylvain Barou
# Sylvain Loguillard

Sylvain Loguillard, ganet e 1914 en Eviaz, a oa ur politiker breizhat ha skrivagner brezhonek. Bet eo bet rener skol ha kuzulier-kêr e Sant-Brieg, ma varvas e 2009.

## Skrivagner brezhonek

Meur a anv-pluenn en deus bet implijet: Ar stourmer , Visant'n Askol , Paotr Jeg

## Liammoù diavaez

* Film gantañ
* Ouest-France, 09 Du 2009
# Sylvestre Ntibantunganya

Sylvestre Ntibantunganya (ganet d'an 8 a viz Mae 1956) zo ur politikour eus Burundi, bet prezidant ar vro.
Mont a reas da brezidant goude marv Cyprien Ntaryamira d'ar 6 a viz Ebrel 1994. Distroadet e voe en un taol-Stad aozet gant Pierre Buyoya d'ar 25 a viz Gouere 1996.
g • ka • kePrezidanted Burundi :
* Michel Micombero · Jean-Baptiste Bagaza · Pierre Buyoya · Melchior Ndadaye · François Ngeze · Sylvie Kinigi · Cyprien Ntaryamira · Sylvestre Ntibantunganya · Pierre Buyoya · Domitien Ndayizeye · Pierre Nkurunziza  · Évariste Ndayishimiye ·
# Sylvelin Vatle

Sylvelin Vatle (ganet e 1957 en Osterøy) zo ur romantourez norgeek ha skrivagnerez evit ar vugale.
E 1991 he doa bet an Tarjei Vesaas' debutantpris gant he romant Alle kjenner vel presten?.

## Oberennoù

* Topphemmelig dagbok for Lars, 1988. Romant bugale.
* Alle kjenner vel presten?, 1991 Romant
* Videre Bent Skute – ei forteljing (1993)
* Den åttande dagen (1996)
* Ville liljer (2000).
* Mørket bak Gemini (2002).
* Tim Brentloffs eventyr, 2003.
* Fenrisulvens forbannelse (2006)
* Skatten i dragegrotta (2008).

## Notennoù

* ↑ "Sylvelin Vatle". Store norske leksikon. Oslo: Kunnskapsforlaget.
# Sylt

Sylt (Sylt en alamaneg, Sild e daneg, Söl e frizeg) eo an hini vrasañ e-touez Inizi Friz an Hanternoz. Emañ e stad Schleswig-Holstein, e hanternoz Alamagn.
War-dro 99 km² eo he gorread, ar pezh a ra anezhi ar pevare enezenn vrasañ en Alamagn, hag an hini vrasañ e Mor an Hanternoz. Emañ etre 9 ha 16 km diouzh an douar-bras, hag abaoe 1927 eo stag outañ war-bouez ur chaoser 11 km hed, anvet Hindenburgdamm, ma tremen trenioù hepken. Gallout a reer ivez mont da enez Sylt gant bigi-treizh a loc’h eus enez danat Rømø, pelloc’h en hanternoz.
En em astenn a ra an enezenn a-hed 38 km eus an norzh d’ar su ; en he c’hreiz emañ en he ledanañ, gant 12,6 km ledander, e-kichen kêr Westerland. E tu ar c’hornôg e kaver un draezhenn hir a-hed an aod. E tu ar reter emañ Mor Wadden (Wattenmeer en alamaneg), gant ur park natur. Eno e vez dizoloet lec’hidegoù bras gant ar mor pa vez tre. Un dorgenn 52,5 metr uhelder, anvet Uwe-Düne, eo ar poent uhelañ, en norzh da Westerland.
Levezonet eo hinad Sylt gant ar Gulf Stream. E-pad ar goañv ne vez ket re yen (2º well-wazh), hag e-pad an hañv nevez morse gwall domm (17º well-wazh). Kalz touristed a zeu da enez Sylt, abaoe dibenn an XIX$^{vet}$ kantved. Hag e-leizh a bennoù brudet en Alamagn o deus un ti-vakañsoù enni.
O rannyezh frizek dezho o deus tud Sylt, anvet Söl'ring, disheñvel a-walc’h diouzh ar rannyezhoù frizek all, abalamour da levezon an daneg warni. Ne vez ket kaozeet gant kalz tud ken avat, hag ur yezh en arvar eo, abalamour d’al lanvioù touristed a zeu d’an enezenn.

## Liammoù diavaez

a vo kavet e Wikimedia Commons.
* Lec’hienn ofisiel
* Lec’hienn ofisiel melestradurezh kumun Sylt
* Ofis touristerezh Westerland
* Lec’hienn ofisiel kêr Westerland
* Sylt TV
* Blog Sylt
# Sylvain Botrel

Sylvain Botrel, ganet d'ar 27 a viz Here 1967 e Dinan, zo troour, skrivagner ha komedian brezhonek. C'hoari a ra e Strollad Kallag ha kenskrivet en deus meur a bezh e brezhoneg gant Marie-Hélène Morvan.
Labourat a ra en Ofis publik ar brezhoneg.

## Troidigezhioù

* 2014 : William Shakespeare, Komedienn mil luiet..., Skol Vreizh (kendroet gant Marie-Hélène Morvan).
* 2000 : John Millington Synge, Lubaner kreiz Breizh, Skol Vreizh (kendroet gant Marie-Hélène Morvan).
* 2022 : Manon Vuillermet, Rouge gorzène - Ruz gorzen, RAZ (kendroet gant Frank Bodenes).
* 2022 : Patrick Prigent, Ivresse des profondeurs - Mezvidigezh ar strad, RAZ

## Pennadoù
### e-barzh Al Liamm

* 1997 : Diwar-benn brezhoneg kanton Kallag…
* 1998 : Ouzh ar ber, pe 'barzh ar baelaerenn ? (danevell)
* 2001 : War eeun ha neuze a-gleiz (danevell)
* 2003 : Al liorzh ma 'c'h ae an amzer e poultrenn (troet diwar un danevell gant Frank Roger)
* 2004 : Ar paotr a zastume gwenneien (troet diwar un danevell gant Frank Roger)
* 2005 : Trouz diwar-benn an tele lous (a-gevret gant Marie-Hélène Morvan)
* 2005 : Davetañ e ranker mont (danevell)
* 2006 : Roz ar memor (troet diwar un danevell gant Frank Roger)
* 2006 : En anv ar vignoniezh etre ar pobloù kelt (troet diwar un danevell gant Herve Bellec)
* 2007 : Met deus petra zo kaoz gante 'ta ?
* 2007 : Respont d'ar c'hoari

## Liamm diavaez

* (fr) Ils traduisent les documents officiels en breton
# Sylvester Stallone

Sylvester Stallone, bet ganet Sylvester Gardenzio Stallone d'ar 6 a viz Gouhere 1946 e New York (SUA), zo un aktour, produer, filmaozer ha skridaozer stadunanat.

## Filmoù
### Dremmour

* Pennad spisoc'h: Filmlennadur Sylvester Stallone

#### Bloavezhioù 1970

| 1970 | • The Party at Kitty and Stud's, gant Morton Lewis (Stud) |
| 1970 | • Lovers and Other Strangers, gant Cy Howard |
| 1971 | • Klute, gant Alan J. Pakula (un den e-barzh ar son-ha-dañs) |
| 1971 | • Bananas, gant Woody Allen (un hailhon) |
| 1973 | • No Place to Hide, sevenet gant Robert Allen Schnitzer (rann Jerry Savage) |
| 1974 | • The Lord's of flatbush, gant Martin Davidson ha Stephen Verona (Stanley Rosiello) |
| 1975 | • Mandingo, gant Richard Fleischer (ur paotr yaouank e-kreiz un engroez) |
| 1975 | • The Prisoner of Second Avenue, gant Melvin Frank (ar paotr yaouank e-barzh al liorzh) |
| 1975 | • Death Race 2000, gant Paul Bartel (Machine-Gun Joe Viterbo) |

## Liammoù diavaez

* Lec'hienn ofisiel
# Rif (Maroko)

Ar Rif (Arrif e rifeg, الريف Ar-Rīf en arabeg) zo menezioù e hanternoz Maroko, a-stok ouzh ar Mor Kreizdouarel.

## Yezhoù

Rifeg pe tarifiteg eo anv yezh Berbered ar Rif. Ur bihanniver a gomz arabeg, ar yezh ofisiel anavezet gant an holl, hag anavezet eo ar galleg hag ar spagnoleg ivez, pan int yezhoù an drevadennerien en XX$^{vet}$ kantved.

## Gwelet ivez

* Brezel ar Rif
* Maroko spagnol